Die FAK Afrikaanse Skole-Ekspo fokus veral op leerders se kreatiewe hantering van Afrikaans. So word Afrikaans by die jeug op ’n kreatiewe en positiewe wyse bevorder. Die FAK poog om ’n geskiedenisbewustheid onder die jong mense te kweek.
Onderstaande is die nodige inligting vir elke leerder en onderwyser oor die reëls en kategorievereistes vir die FAK Afrikaanse Ekspo 2014.
• Slegs oorspronklike werk wat deur die leerder self geskryf of gedoen is, en nie voorheen gepubliseer is nie, sal oorweeg word.
• Inskrywingsgeld van R20,00 per inskrywing word gehef en moet gelyktydig met die inskrywing hanteer word. Betalingsbewyse moet duidelik gemerk wees en gestuur word na ekspo@fak.org.za
• Deelnemers doen afstand van hulle outeursreg, en die FAK het die reg om die inskrywings na goeddunke te gebruik.
• Foto’s en die dvd’s van die operette/revue en die bemarkingsvideo is die enigste kategorieë wat per pos of per hand gestuur kan word na die FAK-kantoor op die Voortrekkermonumentterrein.
Baie mense hou daarvan om elke dag se ervarings in ’n dagboek neer te skryf. Dit is baie interessant om sulke inskrywings later weer te lees. Bekende mense se dagboeke word in boekvorm gepubliseer omdat dit so ’n insiggewende blik op die persoon se lewe gee. So ’n bekende dagboek is dié van Anne Frank, ’n Joodse meisie wat gedurende die Tweede Wêreldoorlog in ’n konsentrasiekamp dood is. Sy het dit geskryf terwyl die gesin in Nederland vir die Nazi-soldate weggekruip het. Anne se dagboek is jare later gevind en toe gepubliseer. So het sy bekend geraak en nou kan almal van haar ervarings lees. Kyk ook bv. Sy kom met die sekelmaan (Hettie Smit).
’n Rubriek het gewoonlik ’n persoonlike aanslag en bied aan jou die geleentheid om te sê wat jý van iets dink. ’n Rubriekskrywer is iemand wat régtig iets het om te sê. Hy of sy moet verkieslik op ’n vars, nuwe manier na ’n ou onderwerp kan kyk.
Hou JIP, die tienerbylaag in Beeld, Die Burger en Volksblad, se teikenmark in gedagte as jy die rubriek skryf. Dit is 14- tot 18-jariges.
Dui heel bo aan watter tema jy gekies het. Skryf dan die naam van jou rubriek, gevolg deur ’n prikkelende opskrif (‘kop’) en daarna die rubriek.
Skryf jou eie en nuwe drama en voer dit op. Laai die drama op YouTube en stuur die teks en skakel na ekspo@fak.org.za
Soek ’n reeds gepubliseerde teks. Gebruik die teks en transponeer dit in ’n draaiboek. Verfilm die draaiboek en stuur beide die draaiboek en die kortfilm in.
Die datum en plek waar die foto(’s) geneem is, die tipe kamera wat gebruik is, die sluiterspoed EN die ISO moet aan die agterkant van die inskrywings geplak of geskryf wees.
Geen kleurfotostate of negatiewe van die foto’s word aanvaar nie. Dit moet oorspronklik wees. Maak kopieë van die foto’s indien jy bang is dit raak weg.
Gee ’n voorstelling van een van … Skryf ’n kort paragraaf oor wat gebeur het en hoekom jy die spesifieke gebeurtenis gekies het om uit te beeld. Heg die paragraaf aan die inskrywingsvorm.
Slegs tekenkuns met potlood word aanvaar. GEEN fotografie of ander medium word in die kategorie aanvaar nie!